Številka: 478-52/2023/64 (164-09)

Datum: 8. 11. 2023

Republika Slovenija, Ministrstvo za notranje zadeve, Štefanova ulica 2, 1501 Ljubljana (v nadaljevanju: naročnik) v skladu z 82. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) objavlja

**JAVNO ZBIRANJE PONUDB**

1. **Ime in sedež organizatorja javnega zbiranja ponudb:**

Republika Slovenija, Ministrstvo za notranje zadeve, Štefanova ulica 2, 1501 Ljubljana.

1. **Predmet javnega zbiranja ponudb:**

Najem opremljenih poslovnih prostorov za potrebe Policijske postaje za izravnalne ukrepe Kranj (v nadaljevanju: PPIU Kranj). Prilogi tega besedila sta tudi osnutek najemne pogodbe in tehnična specifikacija.

1. **Obdobje najema:**

Poslovni prostori se najemajo za določen čas 5 (petih) let z možnostjo podaljšanja.

1. **Vrsta pravnega posla:**

Najem poslovnih prostorov po metodi javnega zbiranja ponudb.

1. **Obseg najema:**

Skupna površina delovnih in spremljajočih prostorov je od 579 m² do 761 m² za 32 delovnih mest, 15 parkirnih mest (PM), od tega morata biti vsaj 2 PM v neposredni bližini vhoda v objekt ter 1 PM za specialno vozilo, v velikosti 2 PM, ki mora biti opremljeno z direktnim napajanjem z električno energijo in mora imeti možnost vzpostavitve tehničnega varovanja (v nadaljevanju: poslovni prostori).

Dodatni pogoji in zahteve so opredeljeni v Tehnični dokumentaciji za najem poslovnih prostorov za potrebe PPIU Kranj (v nadaljevanju: tehnična dokumentacija).

Najemodajalec mora opredeliti tudi rok, do katerega bo uredil poslovne prostore skladno z zahtevami tehnične dokumentacije.

1. **Obratovalni stroški:**

Obratovalni stroški bremenijo najemojemalca poslovnih prostorov in obsegajo naslednje stroške: stroške električne energije, vodarine, kanalščine, odvoza smeti, ogrevanja in hlajenja in upravljanja. Predmetne obratovalne stroške bo naročnik poravnal neposredno pristojnim dobaviteljem. Prav tako bremenijo najemojemalca stroški nadomestila za uporabo stavbnega zemljišča. Ponudnik poda oceno mesečne porabe obratovalnih stroškov za ponujene prostore.

1. **Kriteriji za izbor:**

Kriteriji za izbor so navedeni v tehnični dokumentaciji.

Ponudniki, ki ne bodo izpolnjevali pogojev iz tehnične dokumentacije bodo izločeni iz postopka. Prav tako bodo izločene ponudbe, ki ne bodo izpolnjevale pogojev iz tehnične dokumentacije.

1. **Način in rok plačila najemnine:**

Najemodajalec bo za poslovne prostore in parkirna mesta izstavljal račune za najemnino v elektronski obliki do 5. dne v mesecu za pretekli mesec.

Najemojemalec bo najemnino poravnaval 30. dan od datuma prejema računa.

Najemnina in obratovalni stroški se pričnejo plačevati od primopredaje prostorov.

1. **Ponudbena cena:**

Cena za najem poslovnih prostorov mora biti navedena za mesečni najem in brez DDV. V skladu z Zakonom o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE in 40/23 – ZDavPR-B) je najem poslovnih prostorov oproščen plačila DDV.

Cena za najem parkirnih mest mora biti navedena za mesečni najem, z in brez DDV.

Način oblikovanja ponudbene cene je v tehničnih zahtevah.

1. **Dokazila, ki jih morajo ponudniki predložiti k ponudbi:**

Glej tehnične zahteve.

1. **Rok za oddajo ponudbe:**

Upoštevane bodo ponudbe, ki bodo predložene v zaprtih kuvertah, na sprednji strani kuverte mora biti navedeno: ZBIRANJE PONUDB ZA NAJEM POSLOVNIH PROSTOROV ZA POTREBE PPIU KRANJ, št. 478-52/2023, z oznako »NE ODPIRAJ – ZBIRANJE PONUDB«. Na zadnji strani kuverte mora biti naveden naziv in naslov ponudnika.

Ponudnik mora ponudbo poslati **najkasneje do četrtka 30. 11. 2023 do 15.00 ure** na naslov: Ministrstvo za notranje zadeve, Štefanova ulica 2, 1501 Ljubljana.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do četrtka 30. 11. 2023 do 15.00 ure.**

1. **Veljavnost ponudbe:**

Ponudniki so vezani na ponudbo 60 dni od dneva odpiranja ponudb.

1. **Odpiranja ponudb:**

Odpiranje ponudb za najem poslovnih prostorov bo javno.

Ponudniki bodo o izidu postopka javnega zbiranja ponudb pisno obveščeni v 8 dneh po opravljenem izboru.

Naročnik bo opravil pogajanja z najugodnejšimi ponudniki, ki bodo oddali ustrezne ponudbe.

1. **Datum, čas in kraj odpiranja ponudb:**

Javno odpiranje ponudb bo dne **4. 12. 2023 ob 10.00 uri** na naslovu:

Ministrstvo za notranje zadeve, Štefanova ulica 2, Ljubljana.

Predstavniki ponudnikov – pravnih oseb, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na javnem odpiranju in ji izročiti na vpogled osebni dokument s fotografijo, ki ga je izdal državni organ (javno listino).

Ponudniki – fizične osebe, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti na vpogled osebni dokument s fotografijo, ki ga je izdal državni organ (javno listino).

Skladno z Uredbo o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22, 135/22 in 77/23) na javnem odpiranju ponudb ni dovoljeno slikovno, zvočno ali slikovno-zvočno snemanje.

1. **Ustavitev postopka:**

Naročnik lahko kadarkoli do sklenitve pravnega posla postopek ustavi brez obrazložitve in brez obveznosti do ponudnikov, ki so oddali ponudbe.

1. **Kontaktni osebi:**

Informacije za tehnični del dobite pri ga. Sandri Prelec, telefonska številka: 01 428 59 21, elektronski poštni naslov: sandra.prelec@gov.si.

Informacije v zvezi z izvedbo postopka javnega zbiranja ponudb dobite pri g. Nejcu Nadbathu, telefonska številka: 01 428 47 24, elektronski poštni naslov: nejc.nadbath@gov.si.

Nika Lošić Ošlak

vršilka dolžnosti generalnega direktorja

Direktorata za logistiko